stanford-oval/wikipedia huggingface dataset:
מתג איש מת
סוגים > ידית > כלי רכב

מתגי ידית עדיין בשימוש בחשמליות וברכבות מודרניות. אם הידית לא מוחזקת, בלמי החירום של הרכבת מופעלים. בדרך כלל, הידית היא מוט אופקי, המסובב כדי להפעיל את הכוח הנדרש עבור הרכבת. הידית קופצת אם עוזבים את הידית, הדבר מנתק את המגע עם מתג פנימי וגורם לניתוק מידי של הכוח והפעלת הבלמים.
ברכבת התחתית של ניו יורק למשל, מתג איש מת משולב בבקרת המהירות של הרכבת. מפעיל הרכבת חייב להחזיק את ידית המהירות במקומה כדי שהרכבת תנוע.
דוגמה לרכב נוסעים המשתמש במתג איש מת היא ברכבים חשמליים של טסלה. כאשר הנהג מפעיל את מערכת הנהיגה האוטונומית למחצה "טייס אוטומטי", עליו להחזיק את הידיים על ההגה. אם הנהג מוריד את ידיו מההגה למשך יותר מ-30 שניות, תישמע אזעקה חזקה בתוך המכונית כדי להתריע בפני הנהג, אם הנהג לא יניח את ידיו למשך יותר מדקה, אזי המכונית תפעיל את איתותי האזהרה שלה והמכונית תעצור. מערכת זו משתמשת בחיישן מומנט על ההגה של הרכב: כאשר הנהג אוחז בהגה, הוא עדיין מפעיל כמות קטנה של מומנט על גלגל ההגה ובכך משדר למכונית שהוא ערני לנסיעה. אם הנהג מסובב את ההגה ביתר כוח, כל השליטה ברכב תחזור מיד לנהג.
סוגים > ידית > מכונות

מתגי איש מת המורכבים בידית משמשים גם בכלים ידניים, בדרך כלל בכלים שמסתובבים או בעלי להבים כגון מסורים, מקדחות ומכסחות דשא. במסורים למשל, הם מחייבים לחיצה על הידית. אם המשתמש מאבד אחיזה במסור, הקפיצים בהדק המצערת ידחפו אותו בחזרה החוצה למצב כבוי או סרק, ויעצרו את הלהב מלהסתובב.
סוגים > חיישן מגע

בחלק מכלי הרכב, כולל קטרי הרכבת הדיזל-חשמליים בקנדה, בקר המהירות מצויד בחיישן מגע כדי לזהות את ידו של הנהג. אם היד מוסרת למשך יותר מפרק הזמן שהוגדר הבלמים מופעלים.
סוגים > דוושה

ניתן להשתמש בדוושה במקום בידית, אך לשיטה זו יש כמה חסרונות. באסון רכבת ווטרפול, שהתרחש בשנת 2003 בפרבר של ניו סאות' ויילס, דרומית לסידני אוסטרליה, נראה היה כי הנהג צנח על מושבו, אך המשיך ללחוץ על הדוושה כאשר מת באופן פתאומי מהתקף לב.
ישנם כמה פתרונות לבעיה זו המשמשים כיום במערכות דוושות מודרניות. לדוושה יכולה להיות פונקציית ערנות מובנית, שבה הנהגים חייבים לשחרר וללחוץ מחדש על הדוושה לסירוגין בתגובה לאות קולי.
סוגים מסוימים של קטר מצוידים בדוושה בעלת שלושה מצבים, שבדרך כלל יש לשמור אותה במצב האמצעי. הוספת פונקציית ערנות לסוג זה של דוושה מביאה למערכת בטוחה מאוד.
סוגים > מתגי מושבים

מתג איש מת יכול להיות ממוקם מתחת למושב של כלי רכב או מכונה ונכנס לפעולה אם המפעיל אינו במושב ומחזיק את המתג כלפי מטה. בטרקטורים מודרניים, המתג ינתק את המנוע בזמן שתיבת ההילוכים מופעלת. במכסחות דשא ברכיבה, המתג הוא לרוב קיצוני יותר כאשר המתג מנתק את המנוע גם אם המכסחת חונה והלהבים אינם מסתובבים. ניתן להשתמש במתגי מושבים גם כדי למנוע מילדים קטנים אפילו להתניע את הרכב מכיוון שהם לא שוקלים מספיק.
סוגים > מתגי מפתח

בכלים כגון סירות, אופנועי ים ואופנועי שלג, ובלוח הבקרה של מתקני שעשועים רבים, יש למשתמש או למפעיל חוט או שרוך המחובר לפרק כף היד או לחגורת ההצלה, המחוברים למפתח המותקן על מתג איש מת. אם הרוכב ייפול מהכלי או שהמפעיל יתרחק מהפקדים, הכבל יישלף מהמתג, יכבה את המנוע או יכוון את מצב המצערת ל"סרק".
גם הליכונים לפעילות גופנית כוללים תכונה זו. במקרה של הליכונים, מתג איש מת מורכב לרוב ממגנט חיצוני המחובר לכבל הנצמד למשתמש. אם המשתמש נופל או מתרחק מבלי לכבות את ההליכון, המתג מנתק את החשמל.
סוגים > מתגי מד גובה

פיקוד האוויר האסטרטגי פיתח מתג איש מת עבור המפציצים הגרעיניים שלו, הידוע כמערכת חירום להפרדת נשק מיוחד (SWESS), אשר מבטיח שהמטען הגרעיני יתפוצץ במקרה של חוסר יכולת של הצוות לתפקד במקרה של פעולת האויב. המטרה של מכשיר זה, בניגוד לדוגמאות אחרות שהוזכרו לעיל, המנגנון המיושם כאן הוא כשל קטלני ולא אל כשל. לאחר שהפצצה חמושה, המערכת תפוצץ את הנשק הגרעיני על סיפון המטוס אם המטוס יירד מתחת לגובה שנקבע מראש, לרוב הדבר מתרחש בעקבות הפלת המטוס.
בקרת ערנות

כשל הבטיחות העיקרי במערכת מתג איש מת הבסיסית הוא האפשרות שהמתג יוחזק באופן קבוע במקומו, בכוונה או בטעות (למשל על ידי הנחת משקולת על דוושה). בקרת ערנות פותחה כדי לזהות מצב זה על ידי דרישה שהמתג ישוחרר לרגע ויופעל מחדש במרווחי זמן קצובים.
הערות שוליים

↑  "HAND OF CORPSE AT THROTTLE. Engineer Killed at His Post, but the Train Ran On". Indianapolis Journal. Vol. 53, no. 12. Indianapolis. 1903-01-12. p. 1 col. 6. נבדק ב-2020-06-06. Passengers on an Incoming Knoxville & Ohio River Railroad train rode several miles this afternoon with the hand of a corpse at the throttle of the engine. The train left Buckeye, Tenn., on time and ran through to Careyville, the next station. When Engineer A. C. Young ran through the latter town Fireman Matlock knew something was wrong and stepped to the engineer's side of the engine. He found Young dead and immediately stopped the train. There is a wound on the left side of the engineer's head, and the supposition is that a piece of rock fell from the side of a high cut through the mountains and killed him instantly. The train ran perhaps eight miles after Young was killed.
↑  Newman, Andy (7 במאי 2010). "Not the First Time the 'Dead-Man' Switch Did Its Job". The New York Times. אורכב מ-המקור ב-18 במאי 2020. נבדק ב-7 במאי 2010. {{cite news}}:  (עזרה)
↑  "Autopilot and Full Self-Driving Capability". www.tesla.com. 13 בפברואר 2019. {{cite web}}:  (עזרה)
↑  "Tesla: Technology Helps to Keep Drivers Alert After Autopilot Crash | Fortune".
↑  O'Kane, Sean (14 במאי 2018). "Tesla rejected more advanced driver monitoring features on its cars". The Verge. {{cite web}}:  (עזרה)
בלאגן (תוכנית טלוויזיה)

| --- | --- |

לוגו הסדרה
 סוגה:  קומדיה
 יוצרים:  חנן סביון וגיא עמיר
 שחקנים:  אילן פלד, אורן כהן, אסף פורמן, אפרת אנזל, רוני ברנדשטטר, נועה מנור, דודו ארז, אודי גוטשלק ואביעד בנטוב, טירן כהן, בנחמין רוחאס, עופרי פרישקולניק
 ארץ מקור:  ישראל
 שפות:  עברית 
 מספר עונות:  6
 מספר פרקים:  120
 הפקה
 חברת הפקה:  "לוליפופ"
 אורך פרק:  כ-40 דקות
 שידור
 רשת שידור:  פוקס קידס, ערוץ ג'טיקס
 תקופת שידור מקורית:  2004–2007
 
בלאגן היא תוכנית טלוויזיה ישראלית קומית ששודרה בשנים 2004–2007 והופקה על ידי חברת "לוליפופ". בתוכנית פינות שונות עם מנחי הערוץ המתחברות לסיפור המרכזי בכל תוכנית. היא הייתה המקבילה של ערוץ פוקס קידס (ויותר מאוחר של ג'טיקס) למשדרי ההנחיה של ערוץ הילדים, אך בניגוד אליהם הייתה מבוימת ובהנחייה עיקרית של דמויות בדיוניות.
לתוכנית שודרו 6 עונות, ובין הכוכבים שצמחו ממנה היו אילן פלד, אפרת אנזל, דודו ארז, ואודי ואביעד.
מבנה התוכנית

פתיח: הסיפור של התוכנית מתגלה.
תה עם לימונה: לימונה ופניסטים מארחים אנשים מפורסמים, אותם היא מגרשת בסוף הראיון. בין האורחים שהשתתפו נמנים גורי אלפי, אסף אשתר ורותם אבוהב.
אקשן שוס: פורמן מנחה מסלול מכשולים בהישרדות לילדים המתמודדים על התואר "אלוף האקשן שוס".
תיק-תק: אפרת מאמצת את עמותת "כוונות טובות" ומארחת כדורגלנים צעירים שנבחרו בהמשך לייצג את ישראל בטורניר כדורגל ג'טיקס ביסלי 2006. בפינתה מתארחים דמות האנימציה יוני גול והבובה סמואל, ה"מטיילת" ברחבי הארץ. בפינה ישנה תחרות כישרונות צעירים, והיא קודמה בין השאר באמצעות החטיף "ביסלי גול", ששווק על ידי חברת אסם.
מה הקשר?: נועה ואחיותיה נוגה ונועם מנסות למצוא מה הקשר בין מה שהם צריכות לעשות בתוכנית הנוכחית, לבין מה שעשו בתוכנית הקודמת ולבין מה שיעשו בתוכנית הבאה.
קופצים רוקדים: רוני B ברנדשטטר, שהצטרפה לעונות האחרונות של בלאגן, מנחה תחרות ריקודים לילדים.
המופע של גור ואוח: גור ואוח מלחינים ושרים שירים שילדים כתבו.
חדשות טרללל: מהדורת חדשות פיקטיבית אותה מגישים דודו ארז ומיטל סלקמון.
פינת הקריוקי של נועה: נועה מנחה פינת קריוקי שבה הילדים צריכים לשיר תוך כדי ביצוע פעולות שונות ומאתגרות, כגון חבישת פאות או הרכבת שיניים תותבות.
דמויות > דמויות אורחות

מיטל (מיטל סלקמון) (עונה חמישית ושישית): החליפה את אפרת בעונה 'בלאקיץ' והנחתה במקומה את פינת "תיק-תק". מיטל מופיעה בעונה החמישית בפינת "חדשות טרללל" לצידו של דודו ארז, והופיעה בעבר בתוכנית "חושפי השיניים" יחד עם עדי אשכנזי.
אש"א (אמא של אוח) (אביעד בנטוב) (עונה חמישית ושישית): אמא של אוח, המעדיפה לקרוא לעצמה בראשי התיבות אש"א. קמצנית ומוזרה. הנחתה עם אפרת את פינת הבישולים ב"סדר בבלאגן" והשתתפה בעונה השנייה והשלישית של "גור ואוח" ובספיישל "מי גנב את הגפילטע פיש?". כמו כן, מתחרה על הירושה של סבתה לאה יחד עם חורחה ב"בלאגן ועד אילת".
תוקה (אפרת אנזל) (עונה חמישית ושישית): אחותה של אפרת וההפך הגמור ממנה - בלונדינית טיפשה שכל מה שמעניין אותה זה בגדים ואופנה. הופיעה בתפקיד אורח ב"בלאגן" ובתפקיד ראשי בספיישל "סוכה קטנה ומטריפה". מתחרה עם אווה פון שמידט על הירושה של סבתה לאה בתוכנית "בלאגן ועד אילת", וטיפשותה היא שמובילה להיותן המודחות הראשונות מהתחרות.
הרב אלישיי (דודו ארז) (עונה חמישית ושישית): אביו של דודו ורב גדול בתורה. הוא מדבר בנימה מתפללת ונוהג להוסיף למילותיו את הצרוף "יֶי". הופיע בכמה פרקים ב"בלאגן" ובתפקיד אורח קטן בספיישל "בלאקיץ". מתמודד על הירושה של סבתא לאה עם שולמן בתוכנית "בלאגן ועד אילת", שם ניכרת המתיחות בינו לבין בנו דודו (שמתחרה בהתאמה עם פורמן, אחיו של שולמן).
חורחה (אודי גוטשלק) (עונה חמישית ושישית): זמר קריוקי עני וחביב ממוצא ארגנטינאי שמנגן על גיטרה ומעריץ את דייגו מראדונה. נוהג להגות את האות מם בתור האות נון. מתחרה על הירושה של סבתא לאה (שמסתבר שהיה שכן שלה) עם אש"א ב"בלאגן ועד אילת".
אווה פון שמידט (אילן פלד) (עונה חמישית ושישית): סוהרת ייקית בדימוס, אלימה וכוחנית. היא קרובת משפחה של לימונה והייתה אלופת גרמניה המזרחית בקפיצת כדור ברזל במשך 12 שנים. מתחרה על הירושה של סבתא לאה עם תוקה ב"בלאגן ועד אילת", אך למרות חוזקותיה של אווה, אופייה הטיפשי של תוקה הוביל לכך שהן היו הזוג הראשון שהודח מהתחרות. בעבר שיחקה תפקיד אורח ב"גור ואוח".
שולמן (אסף פורמן) (עונה חמישית ושישית): אחיו הגדול והחנון של פורמן. הפרופסור הכי צעיר בארץ, שמתמחה בבוטניקה. את הדוקטורט שלו הוא עשה בגיל 12 על פרפרים ומצוקות רגשיות של בעלי כנף. מתחרה על הירושה של סבתא לאה עם הרב אלישיי ב"בלאגן ועד אילת".
ספיישלים

מי גנב את הגפילטע פיש?: ספיישל לראש השנה בו דודו ארז הוא שוטר החוקר מי מבין משתתפי "בלאגן" גנב את הגפילטע פיש שהכינו גור ואוח. לספיישל ישנם שלושה חלקים, שבאחרון מביניהם מתגלה שדודו הוא בעצם הגנב.
סוכה קטנה ומטריפה: ספיישל לסוכות בו ילד שמשפחתו מנהלת חנות פרחים מגלה שהאתרוג שלו יכול לדבר. האתרוג משכנע אותו לגנוב טחינה גולמית מהסופר אך אמו מנסה למכור את האתרוג כדי להרוויח הרבה כסף. הספיישל הוא פארודיה על הסרט המוזיקלי המפורסם "חנות קטנה ומטריפה".
סדר בבלאגן: ספיישל לפסח בו מופיעות פינות שונות (דודו מספר לפורמן סיפורים לפני השינה, אפרת ואש"א מבשלות, לימונה מארחת ילדים ועוד). הספיישל שודר לאורך כל חופשת הפסח.
הכיתה הכי בעולם: טורניר בהנחיית דודו ופורמן, בו מתחרות כיתות מרחבי הארץ על טיסה לחו"ל יחד עם השניים.
בלאגן ועד אילת: פארודיה על תוכניות המציאות "המירוץ למיליון" ו"סוף הדרך". פסטול, החמור של סבתא לאה, אכל לפני 20 שנה את השלט של הטלוויזיה, ומאז כל מה שהיא יכולה לראות הוא ערוץ ג'טיקס. לקראת סוף 186 שנותיה, החליטה סבתא לאה לחלק את הירושה שלה בין שחקני ערוץ ג'טיקס וחורחה, השכן שלה, במסגרת תחרות בשם "בלאגן ועד אילת". כל משתתפי התוכנית חולקו לזוגות, שצריכים לעבור מסלול בכל רחבי הארץ. בכל מקום תחכה למתחרים משימה מאתגרת, כאשר הזוג שיגיע ראשון לקו הסיום באותה תוכנית יזכה לבצע משימה קלה יותר בתוכנית הבאה אחריה כפרס, והזוג שיגיע אחרון יודח מהמירוץ. הזוג המנצח הגמר הוא שיזכה בירושה של סבתא לאה. הזוגות שהשתתפו בתוכנית הם: גור ואוח, אש"א וחורחה, דודו ופורמן, שולמן והרב אלישיי, לימונה ופוקה (ופניסטים כבן זוג שלישי שלימונה צירפה באופן לא חוקי), תוקה ואווה פון שמידט וסמואל ודורימון (הדמות הראשית בסדרת הרכש המצוירת באותו שם, ששודרה בערוץ ג'טיקס באותה תקופה). את התוכנית כתבו גיא עמיר וחנן סביון, שמגלמים בה שלל דמויות המפקחות על ביצוע המשימה או מפריעות לביצועה: רפי הדייג, נחום בטיטו, ציקי המציל, עידו ברק, גבי, ג'נגו, בני הרס"ר, שאזו איש כסית ורמי סורינוב השוער. בנוסף משתתפת בתוכנית השחקנית עופרי פרישקולניק ומגלמת בה בין השאר את חברתה של פוקה, דיקלה - האקסית של דודו, כתבת במעריב לנוער, שירלי, וזולטה נימיץ - מדענית ממכון ויצמן הידועה גם בתור הסוכנת פודגרה.
הערות שוליים

↑  אביבה קרול, ‏ערוץ פוקס קידס משדרג את לוח השידורים שלו, ומשיק תכנית אולפן חדשה, באתר גלובס, 16 ביוני 2004
זאק אפרון

| --- | --- |

אפרון, 2017
 לידה:  18 באוקטובר 1987 (בן 37) סן לואיס אוביספו, קליפורניה, ארצות הברית 
 שם לידה:  Zachary David Alexander Efron 
 מדינה:  ארצות הברית ארצות הברית
 תקופת הפעילות:  מ-2002
 עיסוק:  שחקן
 מקום לימודים:  Pacific Conservatory of the Performing Arts  תיכון ארויו גרנדה  אוניברסיטת דרום קליפורניה  Paulding Middle School 
 בן או בת זוג:  ונסה הדג'נס (2005–2010)  מישל רודריגז (2014–2014) 
 פרסים והוקרה:  פרס הסרטים של MTV על ההופעה הטובה ביותר (2009)  כוכב בשדרת הכוכבים בהוליווד (2023) 
 פרופיל ב-IMDb
 
אפרון, 2007
אפרון לצדה של לילי קולינס מקדמים את הסרט "משפטו של טד בנדי", 2019
זאקרי דייוויד אלכסנדר "זאק" אפרון (באנגלית: Zachary David Alexander "Zac" Efron; נולד ב-18 באוקטובר 1987) הוא שחקן קולנוע, מדבב וזמר אמריקאי. מוכר בעיקר בשל השתתפותו בסרטי "היי סקול מיוזיקל" ובסרטי הקומדיה "שכנים" ו"שכנים 2". בנוסף שיחק בסרטים "משמר המפרץ", "האמן הגדול מכולם", "שוב בן 17", "היירספריי", "צ'ארלי סנט קלאוד", "דהירה לניצחון" ו-"העיתונאי"
ביוני 2021 זכה אפרון בפרס אמי לבידור בשעות היום על סדרת התעודה אותה הוא מנחה, "זאק אפרון: עם שתי רגליים על הקרקע".
ביוגרפיה

אפרון נולד בסן לואיס אוביספו, קליפורניה שבארצות הברית, למשפחה נוצרית בעיקרה, אם כי סבו מצד אביו הוא יהודי, ואפרון מגדיר את עצמו גם כיהודי. אביו, דייוויד אפרון, הוא מהנדס חשמל בתחנת כוח ואמו, סטרלה באסקט, היא עוזרת אדמיניסטרטיבית שעבדה באותה תחנת כוח. לאפרון אח צעיר בשם דילן, ואחות קטנה בשם אוליביה.
כאשר היה בן 11, עודד אותו אביו לפתח את כישורי המשחק והשירה שלו, ואפרון לקח שיעורים לפיתוח קול והחל להשתתף בהצגות תיאטרון מקומיות כגון "פיטר פן", "חנות קטנה ומטריפה" ו"איש המוזיקה". בשנים 2000–2001 שיחק בתיאטרון קהילתי בסנטה מריה, קליפורניה. לאחר מכן מליצה עליו המורה לדרמה לסוכנות השחקנים Creative Artists Agency שממוקמת בלוס אנג'לס ואלה החליטו להחתים אותו.
את לימודיו התיכוניים סיים בתיכון ארויו גרנדה בשנת 2006, ואחרי זה התקבל לאוניברסיטת דרום קליפורניה אך לבסוף החליט לא להירשם.
ביוגרפיה > קריירה

אפרון החל לשחק ב-2002 בתפקידי אורח בסדרות "פיירפליי" ו-"ER". ב-2004 הופיע בתפקיד חוזר בסדרה "סאמרלנד" ובשנת 2005 הופיע בתפקיד ראשי בסרט "דהירה לניצחון".
פריצתו של אפרון התרחשה בשנת 2006 בסרט המוזיקלי של ערוץ דיסני "היי סקול מיוזיקל" בתפקיד "טרוי בולטון" ובמחזמר בשם זהה בו זכה אפרון לביקורות חיוביות. הסרט עצמו הפך ללהיט וגם הפסקול של הסרט, כאשר בשבוע אחד חמישה שירים הצליחו להיכנס למצעדי הבילבורד בו זמנית, הישג נדיר ביותר.
בשנת 2007 אפרון כיכב בתור לינק לארקין בסרט המוזיקלי "היירספריי" המבוסס על הסרט באותו שם, וכן שב לתפקידו כטרוי בולטון בסרט "היי סקול מיוזיקל 2". כמו כן כיכב בקליפ של ונסה הדג'נס לשיר "Say OK".
בשנת 2008 שב לגלם את הדמות המזוהה ביותר עמו, טרוי בולטון בסרט השלישי בסדרה "היי סקול מיוזיקל 3", אך הפעם בשונה לקודמיו, הופץ בבתי הקולנוע ולא יועד לערוץ דיסני. בהמשך שנה זו, שיחק בסרט הדרמה התקופתי של ריצ'רד לינקלייטר "אני ואורסון ולס". בשנת 2009 אפרון השתתף לצד מת'יו פרי בסרט הקומדיה "שוב בן 17".
בשנת 2010 כיכב בסרט הדרמה "צ'ארלי סנט קלאוד". בשנת 2012 כיכב אפרון בסרט "העיתונאי" לצד ניקול קידמן, באותה שנה כיכב גם בסרט שבו השתתפו שלל כוכבים "סילבסטר בניו יורק", שיחק לצד דניס קווייד בסרט "בכל מחיר" ובסרט המבוסס על הרומן מאת ניקולס ספארקס, "בר מזל", ובנוסף דיבב את דמותו של טד בסרט ההנפשה "הלורקס". בשנת 2013 הופיע בסרט הפשע "פארקלנד". ב-2014 הופיע בתפקיד הראשי בסרטים "הדייט שהביך אותי" ו"שכנים".
בשנת 2015 הופיע אפרון בסרט ״אנחנו החברים שלכם״ בתפקיד הראשי קול קרטר.
בשנת 2016 הופיע אפרון בסרטים "סבא בהפרעה" לצידו של רוברט דה נירו, בסרט ההמשך לסרט "שכנים" שגרף ביקורות מעולות - "שכנים 2", ובסרט "מייק ודייב מחפשים דייט" לצידם של אדם דווין ואנה קנדריק.
בשנת 2017 הופיע לצד דוויין ג'ונסון בסרט הפעולה "משמר המפרץ", המבוסס על הסדרה בעלת אותו שם. בפברואר 2017 החל לדגמן לחברת האופנה הגרמנית הוגו בוס לפרסום בושם הנושא את שמו. באותה שנה שיחק בסרט הדרמה קומי-ביוגרפי "חי בסרט", שביים, הפיק ושיחק בו בתפקיד ראשי ג'יימס פרנקו. בהמשך השנה שיחק בסרט המוזיקלי "האמן הגדול מכולם" בכיכובו של יו ג'קמן, המגולל את הדרך בה פי. טי. ברנום יצר את "קרקס האחים רינגלינג וברנום את ביילי" והקנה לעצמו שם עולמי.
בשנת 2019 שיחק בתפקיד הראשי בסרט של נטפליקס "משפטו של טד בנדי", המבוסס על חייו של הרוצח הסדרתי טד בנדי.
ביולי 2020 יצאה בנטפליקס סדרת התעודה "זאק אפרון: עם שתי רגליים על הקרקע", אותה מגיש אפרון. ב-2021 זכתה הסדרה בפרס אמי לבידור בשעות היום.
ב-2023 כיכב בסרט "המתאבקים" ובו גילם את דמותו של המתאבק קווין ואן אריק.
ביוגרפיה > קריירה > חברת הפקות

בשנת 2010 הקים אפרון חברת הפקות משלו תחת האחים וורנר, "Ninjas Runnin' Wild". החברה לקחה חלק בהפקת סרטיו "הדייט שהביך אותי", "סבא בהפרעה" ו"משפטו של טד בנדי". בשנת 2019, אחיו של אפרון, דילן, הממלא גם תפקיד בחברה, הצהיר כי חברת ההפקות החלו לייצר יותר תוכן דיגיטלי בנוסף לעבודת הקולנוע המסורתית שלהם.
ביוגרפיה > חיים אישיים

בשנים 2007–2010 היה במערכת יחסים עם השחקנית ונסה הדג'נס, אותה הכיר על סט "היי סקול מיוזיקל". בספטמבר 2014 החל במערכת יחסים עם הדוגמנית סאמי מירו, ובאפריל 2016 השניים נפרדו. בשנת 2020 יצא עם הדוגמנית האוסטרלית ונסה וולדרז, ובאפריל 2021 השניים נפרדו לאחר זוגיות של עשרה חודשים.
אפרון פנה לטיפול פסיכולוגי בתחילת 2013 לאחר שנאבק באלכוהוליזם ושימוש בסמים. הוא פיכח מאז יוני 2013.
סיפר ב-2019 שהוא עושה מדיטציה טרנסצנדנטלית.
פילמוגרפיה חלקית > קולנוע

| שנה | סרט | תפקיד | הערות |
| --- | --- | --- | --- |
| 2003 | Melinda's World | סטיוארט ווסאר |  |
| 2005 | דהירה לניצחון | פטריק מקראדל |  |
| 2007 | היירספריי | לינק לארקין |  |
| 2008 | Me and Orson Welles | ריצ'רד סמואלס |  |
| 2009 | שוב בן 17 | מייק אודונל |  |
| 2010 | צ'ארלי סנט קלאוד | צ'ארלי סנט קלאוד |  |
| 2011 | סילבסטר בניו יורק | פול |  |
| 2012 | בכל מחיר | דין וויפלי |  |
| 2012 | מדעי הרוח | נאט |  |
| 2012 | הלורקס | טד | דיבוב |
| 2012 | בר מזל | לוגן תיבולט |  |
| 2012 | העיתונאי | ג'ק ג'נסן |  |
| 2013 | פארקלנד | ד"ר צ'ארלס ג'יימס "ג'ים" קאריקו |  |
| 2014 | שכנים | טדי סנדרס |  |
| 2014 | הדייט שהביך אותי | ג'ייסון |  |
| 2015 | אנחנו החברים שלכם | קול קרטר |  |
| 2016 | סבא בהפרעה | ג'ייסון קלי |  |
| 2016 | מייק ודייב מחפשים דייט | דייוויד "דייב" |  |
| 2016 | שכנים 2 | טדי סנדרס |  |
| 2017 | משמר המפרץ | מאד ברודי |  |
| 2017 | האמן הגדול מכולם | פיליפ קרלייל |  |
| 2017 | חי בסרט | דניאל ג'נג'יאן |  |
| 2019 | בטלן חוף הים | פליקר |  |
| 2019 | משפטו של טד בנדי | טד בנדי |  |
| 2020 | סקובי דו! | פרד ג'ונס | דיבוב |
| 2022 | משחקת באש | אנדי מקגי |  |
| 2022 | זהב בעיניים | וירג'יל |  |
| 2022 | The Greatest Beer Run Ever | צ'יק דונוהו (אנ') |  |
| 2023 | המתאבקים | קווין ואן אריק |  |
| 2024 | ריקי סטאניקי (אנ') | דין |  |
| יפורסם בהמשך | King of the Jungle | ארי פורמן |  |
| יפורסם בהמשך | שלושה גברים ותינוקת |  |  |
פילמוגרפיה חלקית > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | פיירפליי | סיימון טאם בצעיר | פרק: "Safe" |
| 2003 | ER | בובי נוויל | פרק: "Dear Abby" |
| 2004 | מסע בלתי צפוי | סטיבן מורגן | סרט טלוויזיה של Lifetime |
| 2004–2005 | סאמרלנד | קמרון בייל | 16 פרקים |
| 2005 | CSI: מיאמי | סת' דוסון | פרק: "Sex & Taxes" |
| 2006 | שוד | שליח פיצה | פרק: "Pilot" |
| 2006 | היי סקול מיוזיקל | טרוי בולטון | סרט מקורי של ערוץ דיסני |
| 2006 | NCIS | דניאל אוסטין | פרק: "Deception" |
| 2006 | המחליפים | דייבי האנקרהוף | דיבוב; פרק: "Davey Hunkerhoff/Ratted Out" |
| 2006 | החיים היפים של זאק וקודי | טרבור | פרק: "Odd Couples" |
| 2007 | היי סקול מיוזיקל 2 | טרוי בולטון | סרט מקורי של ערוץ דיסני |
| 2008 | היי סקול מיוזיקל 3 | טרוי בולטון | סרט מקורי של ערוץ דיסני |
| 2009 | הפמליה | עצמו | פרק: "Security Briefs" |
| 2009–2016 | רובוט צ'יקן | דמויות שונות | דיבוב; 5 פרקים |
| 2010 | רובוט צ'יקן: מלחמת הכוכבים 3 | דארת' ויידר | דיבוב; סרט טלוויזיה של Adult Swim |
| 2014 | טונייט שואו עם ג'ימי פאלון | בריטני אנדרסון | פרק: "Seth Rogen/Matt Bomer/Coldplay" |
| 2019 | Human Discoveries | גארי | סדרת רשת; דיבוב (10 פרקים) |
| 2020–הווה | זאק אפרון: עם שתי רגליים על הקרקע | מנחה | סדרה תיעודית; 2 עונות, 16 פרקים |
| TBA | Killing Zac Efron | מנחה | סדרה תיעודית |
הערות שוליים

↑  פרופיל זאק אפרון באתר EthnicCelebs
↑  Zac Efron Flashes Penis on Twitter, Zac states: "Here's a bombshell: I'm Jewish... I very much am [Jewish], look up "Efron""
↑  Bloom, Nate (12 בספטמבר 2012). "Easier to Catch (On-Demand)". The American Israelite. אורכב מ-המקור ב-2014-07-28. נבדק ב-22 ביולי 2014. {{cite news}}:  (עזרה)
↑  Extremely Wicked
| --- | --- |
בקרת זהויות :  NLI: 987007428885205171  PLWABN: 9810694043105606  BIBSYS: 7027761  BNE: XX4421887  BnF: cb15111349n (data)  GND: 135465478  ISNI: 0000 0001 1491 2527  LCCN: no2006055590  LNB: 000345445  MusicBrainz: b25c6c3f-3861-4687-be1d-3c8d238cfb34  NKC: xx0075165  NLK: KAC2020K9737  NTA: 299320685  SUDOC: 161803784  VIAF: 47060953   WorldCat (עם VIAF): 47060953
אורי דסברג

| --- | --- |
הרב אורי דסברג
הרב אורי דסברג
 לידה:  17 בינואר 1946 ט"ו בשבט תש"ו הילברסום, הולנד 
 נהרג:  24 במאי 2011 (בגיל 65) כ' באייר תשע"א
 מדינה:  ישראל 
 מקום פעילות:  ירושלים, אלון שבות
 תקופת הפעילות:  ? – 24 במאי 2011 
 השתייכות:  ציונות דתית
 תחומי עיסוק:  תלמוד, הלכה
 חיבוריו:  דבר אחד מדברך
 צאצאים:  אפי אונגר 
 
 תפקידים נוספים:  עורך תחומין, חבר מערכת האנציקלופדיה התלמודית
 
הרב אוּרי דַסְבֶּרְג (ט"ו בשבט תש"ו, 17 בינואר 1946 – כ' באייר תשע"א, 24 במאי 2011) היה רב, חוקר ועורך תורני-הלכתי. מראשי מכון צומת ויד הרב הרצוג, מעורכי האנציקלופדיה התלמודית, כתבי העת "תחומין" וטללי אורות והעלון "שבת בשבתו".
ביוגרפיה

נולד בשנת 1946 בעיר הילברסום (Hilversum) שבהולנד לנתן ואלישבע דסברג, ניצולי השואה מיהדות הולנד. דודו, הרב שמעון דסברג היה רב ומחנך, ממנהיגי "המזרחי" בהולנד, שנרצח בשואה. בשנת 1948, זמן קצר לאחר קום המדינה, בהיותו כבן שנתיים, עלה עם הוריו לישראל. האב היה מנהל חינוכי במחנה המעבר של עליית הנוער, שהוקם בנתניה בביתני מחנה צבאי בריטי, וטיפל בקליטתם של מאות ילדים ובני נוער מתימן ומצפון אפריקה. תחילה התיישבה המשפחה בנתניה, משם עברה לכרכור, לאחר מכן לכפר פינס. במחצית השנייה של שנות ה-50 שימש האב כמנהל כפר הנוער כפר בתיה, והמשפחה התגוררה במקום.
למד בישיבת נחלים וישיבת כרם ביבנה, ולאחר מכן בישיבת מרכז הרב. בשנת 1969 נישא ליהודית גנץ, אף היא בת להורים ניצולי השואה מצ'כוסלובקיה. במלחמת יום הכיפורים נהרג אחיו, סרן ברוך דסברג, בקרבות הבלימה בסיני.
דסברג ואשתו יהודית התגוררו בירושלים והוא שימש מנהל פנימיית מכללת ליפשיץ. בשנת 1973 יצא עם אשתו לשליחות חינוכית בטורונטו שבקנדה, שם הקימו יחד עם שליחים נוספים ישיבה תיכונית ("אור חיים"), ואולפנה ("אולפנת אורות"). לאחר שלוש שנים שבו לארץ, התיישבו באלון שבות, והיו מראשי המתיישבים ביהודה ושומרון.
ב-9 ביוני 1996 נרצחו בתו וחתנו, אפרת (אפי) וירון אונגר, בפיגוע טרור ליד בית שמש. שני ילדיהם, שהיו אז בני שנה ושנתיים, עברו לגור בבית סבם וסבתם דסברג והם שימשו להם כהורים. בשנת 2000 הגישו הרב דסברג ומשפחתו תביעה בבית המשפט הפדרלי בארצות הברית נגד חמאס והרשות הפלסטינית. בשנת 2003 חייב בית המשפט הפדרלי בארצות הברית את חמאס והרשות הפלסטינית בתשלום פיצויים בסך 116 מיליון דולר על רצח בני הזוג. הרשות הפלסטינית ערערה על פסק הדין, אך ערעורה נדחה. בשנת 2008 אישר בית המשפט המחוזי בירושלים את פסק הדין של בית המשפט הפדרלי וקבע כי הוא אכיף גם בישראל.
היה ממייסדי מכון צומת ומראשיו. היה מעורכי כתב העת "תחומין" שיוצא מטעם המכון ופרסם בו מחקרים רבים בקשת רחבה של נושאים הלכתיים, תורניים וחברתיים. כמו כן היה מעורכי העלון "שבת בשבתו" ופרסם בו טור אישי "אישי ישראל".
בשנת 2007 נמנה עם הפעילים המרכזיים לחידוש מפעל האנציקלופדיה התלמודית של יד הרב הרצוג. ליו"ר המערכת מונה פרופ' אברהם שטיינברג והרב דסברג שימש רכז המערכת. ביוזמתו חלה תנופה מחודשת בפעילות יד הרב הרצוג ובמפעל האנציקלופדיה התלמודית. מאז יצאו כרכים חדשים, וכן ספרים מיוחדים המבוססים על ערכי האנציקלופדיה, ובהם מחזור ליום כיפור והגדה של פסח. ערך את הכרך של מפתח העניינים הכללי של האנציקלופדיה התלמודית.
בשנת 2009 נמנה עם היוזמים והפעילים של הכינוס לרגל חמישים שנה לפטירת הרב יצחק הלוי הרצוג, שעל שמו הוקם יד הרב הרצוג. היה בין עורכי הספר "משואה ליצחק" שיצא לכבוד האירוע וכלל אסופת הרצאות לזכר הרב הרצוג.
אשתו, יהודית דסברג, היא מראשי מנהיגות יהודית בליכוד. היא עמדה בראש הרשימה שהריצה מנהיגות יהודית לליכוד העולמי, וכן נבחרה כציר לקונגרס הציוני העולמי. אחיה הם הרבנים חיים גנץ, ראש ישיבת מעלה אליהו, ומשה גנץ, ר"מ בישיבת שעלבים. לזוג נולדו שבעה ילדים, ביניהם אפי אונגר, עדי דוד ודקלה שגיב, שלושתן מחברות ספרי קומיקס. בן-דודתו היה הפיזיקאי שמעון וגה.
הרב דסברג נהרג בתאונת דרכים בכביש 60, סמוך לאלעזר בגוש עציון, ביום כ' באייר התשע"א (24 במאי 2011).
לזכרו של הרב הוציאה משפחתו שני ספרים בשם "כעץ שתול" ובהם דברי תורה שלו, של חבריו ושל משפחתו.
מחיבוריו ועריכותיו

תחומי ארץ ישראל שהחזיקו עולי בבל
מקומות בארץ ישראל שנתייחד דינם
אוצר ארץ ישראל: תמצית הדיונים ההלכתיים, על מקורותיהם, של כל ענייני ארץ ישראל וגבולותיה
מדריך לתיאור ספרי תורה
הפרשה בהלכה: סוגיות הלכתיות בפרשות השבוע, מעובדות על פי ערכי האנציקלופדיה התלמודית
בני ישראל ובני נח: אסופת מאמרים העוסקים ביחסים שבין ישראל לבין אומות העולם (יחד עם בן ציון קריגר)
מגילת רות - פניני תורה ואמרי שפר על המגילה. איורים: אפי אונגר (1998)
מחזור ליום כיפור: עם הלכות ומנהגים בענייני התפילה והלכות יום הכפורים (2008)
משואה ליצחק: אסופת הרצאות לזכר הרב יצחק אייזיק הלוי הרצוג, במלאת חמישים שנה לפטירתו (2009)
טללי אורות: שנתון מכללת אורות ישראל באלקנה
דבר אחד מדבריך : שיעורי הרב צבי יהודה הכהן קוק על נביאים אחרונים
כי שרית: קובץ מאמרים לימי הפורים לזכרו של מנחם ישראל גנץ; עריכה בשיתוף עם הרב משה גנץ (תשמ"ח).